εδοξε βουληι και δημ[ωι] εικαδι οι αρχο[ντ]ες και οι επτα ειπαν. επειδη ηροσων τε ο πρ[ω]τογενους πατηρ πολλας και μεγαλας χρειας παρεισχηται τηι πολει και εις χρηματων και εις πραγματων λογον πρωτογενης τε διαδεξαμενος τημ παρα του πατρος ευνοιαν προς τον δημον δια βιου διατετελεκεν λεγων και πραττων τα βελτιστα και πρωτομ μεν παραγενομενου σαιταφαρνου του βασιλεως εις καγκυτον και απαιτουντος τα δωρα της παροδου των δε κοινων εξηπορημενων επικληθεις υπο του δημου εδωκε χρυσους τετρακοσιου[ς] των τε αρχοντων θεντων τα ιερα ποτηρια εις την της πολεως χρειαν προς πολυχα[ρ]μον προς χρυσους εκατον και ουκ εχοντων λυσασθαι του δε ξενου φεροντος επι τον χαρακτηρα αυτος υπεραποδους τους εκατον χρυσους ελυσατο των τε περι δημοκωντα αρχοντων αγορασαντων λυσιτελως οινον χρυσων τριακοσιων ουκ εχοντων δε την τιμην διαλυσαι επικληθεις υπο του δημου εδωκε τους τριακοσιους χρυσους επι τε ηροδωρου ιερεω σιτοδειας ουσης και πωλουμενου του σιτου εις πεντε και δια τον κινδυνον τον επιφερομενον οιομενου δειν του δημου παραθεσθαι σιτον ικανον και εις ταυτα παρακαλουντος τους εχοντας πρωτος παρελθων επηγγειλατο μεδιμνους δισχιλιους εις δεκα και των λοιπων παραχρημα κομισαμενων την τιμην αυτος ενιαυτον συμπ[ε]ριενεγχθεις τοκον ουθενα επραξατο επι τε του αυτου ιερεω αθροων παραγενομενων σαιων επι την των δωρων κομιδην ου δυναμενου δε του δημου δουναι αυτοις αξιωσαντος δε πρωτογενην βοηθησαι τοις καιροις παρελθων επηγγε[ι]λατο χρυσους τετρακοσιους αιρεθεις τε της των εννεα αρχης ουκ ελαττονωμ μεν η χιλιων και πεντακοσιων χρυσων προθεσιν εποιησατο επι ταις μελλουσαις προσοδοις εξ ωμ πολλοι μεν σκηπτουχοι εθεραπευθησαν ευκαιρως ουκ ολιγα δε δωρα παρεσκευασθη τωι βασιλει λυσιτελω[ς] πραθεντος τε του στολου εις βασιλεια κατα το ψηφισμα εν ωι εδει τους αγορασαντας λαβειν παρα της πολεως χρυσου[ς] τριακοσιους και αγορασαντος κονωνος δια το δε τα χρηματα μη δυνασθαι δουναι τους αρχοντας αλλ ειναι παρα τοις τελωναις δια[λ]υσαμενων την ωνην προς τημ πολιν και δια ταυτα τρι[ς] αναπραθεισης της ωνης και το τριτον αγορασαντος φορμιωνος συνιδων πρωτογενης διοτι μεγαλοις διαπτωμασι περιπεσειται η πολις αυτος παρελθων εις την εκλησιαν εδωκε τους τριακοσιους χρυσους παλιν τ επι πλεισταρχου ιερεω σιτοδειας γενομενης ισχυρας και πωλουμενου του σιτου εις μεδιμνον και δυο τριτεις προδηλου δε οντος εσεσθαι τιμουστερου ωσπερ δε και εγενετο παραυτικα ο μεδιμνος χρυσου και δυο τριτων και δια ταυτα διαγωνιασαντος του δημου και οιομενου δειν σιτωνησαι εις δε ταυτα χρειας παρασχεσθαι τους ευπορουμενους πρωτος συνελθουσης εκλησιας επηγγειλατο εις την σιτωνιαν χρυσους χιλιους ους παραυτικα ενεγκας εδωκε ων τους τριακοσιους ατοκους εις ενιαυτον και δους χρυσιον παν χαλκον εκομισατο εκ τετρακοσιων πρωτος δ επηγγειλατο πυρων μεδιμνους δισχιλιους πεντακοσιους ων τους πεντακοσιους μεν εδωκεν εις τετταρας και εκτεα τους δε δισχιλιους ει[ς] δυο και επτα ημιεκτεα και των λοιπων των εν τουτωι τωι καιρωι επαγγειλαμενων παραχρημα τας τιμας κομισαμενων απο των πορισθεντων χρηματων αυτος συμπεριενεγχθεις ενιαυτον την τιμην εκομισατο τοκον ουδενα πραξαμενος και δια τημ πρωτογενους προθυμιαν πολλα μεγ χρηματα ουκ ολιγος δε σιτος επορισθη τωι δημωι. του τε βασιλεως σαιταφαρνου παραγενομενου εις το περαν επι θεραπειαν των δε αρχοντων συναγαγοντων εκλησιαν και την τε παρουσιαν εμφανισαντων του βασιλεως και διοτι εν ταις προσοδοις εστιν ουδεν παρελθων πρωτογενης εδωκε χρυσους ενακοσιους τω[ν] δε πρεσβευτων λαβοντων τα χρηματα και απαντησαντων βασιλει πρωτογενους και [α]ριστοκρατους του δε βασιλεως τα μεν δωρ[α] [μεμψ]αμενου εις οργην δε κατασταντος κα[ι] [την] αναζευξιν ποιησαμεν[ου μετα-ρ----] [--] δε και τους αρχοντας ανα[ξιως ων ενεκεν] [συν]ελθων ο δημος περιφ[οβος εγενετο και] [πρεσ]βευτας επι τ[----------] [---]σω[--------------] ετι δε του πλειστου μερους του προς τομ ποτ[α]μον της πολεως ατειχιστου οντος του τε κατ[α] τον λιμενα παντος και του κατα το προτερ[ον] υπαρχον ιχθυοπωλιον εως ου ο ηρως ο σωσιας των δε αυτομολων επαγγελλοντωγ γαλατας και σκιρους πεποιησθαι συμμαχιαν και δυναμιν συνηχθαι μεγαλην και ταυτην του χειμωνος ηξειν επαγγελλοντων προς δε τουτοις θισαματας και σκυθας και σαυδαρατας επιθυμειν του οχυρωματος δεδιοτας ωσαυτως και αυτους την τωγ γαλατων ωμοτητα και δια ταυτα πολλων εχοντων αθυμως και παρεσκεασμενων εγλειπειν τημ πολιν αμα δε τωι και αλλα γεγενησθαι ελαττωματα πολλα κατα τηγ χωραν εφθαρθαι μεν την οικετειαν απασαν και τους τημ παρωρειαν οικουντας μιξελληνας ουκ ελαττους οντας τον αριθμον χιλιων και πεντακοσιων τους εν τωι προτερωι πολεμωι συμμαχησαντας εν τηι πολει εγλελοιπεναι δε πολλους μεν τωγ ξενων ουκ ολιγους δε τωμ πολιτων ων ενεκεν συνελθων ο δημος διηγωνιακως και τογ κινδυνον τομ μελλοντα και τα δεινα προ οφθαλμων ποιουμενος παρεκαλει παντας τους ισχυοντας βοηθησαι και μη περιιδειν την εκ πολλων ετων τετηρημενημ πατριδα υποχειριον γενομενην τοις πολεμιοις ουδενος δ επιδιδοντος εαυτον ουτ εις απαντα ουτ εις μερη ων ηξιου ο δημος επηγγειλατο αυτος κατασκευαν αμφοτερα τα τειχη και προθησειμ πασαν την εις αυτα δαπανην καιπερ αυτωι προκειμενων ουκ ελασσονωγ χρυσων η χιλιων και πεντακοσιων και ευθυς ενεγκας εις την εκλησιαν χρυσους πεντακοσιους εις τους αρραβωνας απεδοτο παντα τα εργα υπο κηρυκα και παρα το την αριθμησιν ποιησασθαι εξ ετοιμου τους εργωνας ουκ ολιγα χρηματα περιεποιησε τηι πολει ετι δε πολλων εργωνων εγκαταλιποντων τα εργα πρωτογενης τηι πολει τα μεν εργα αυτος συνετελεσατο διαπτωμα δε τωι δημωι ουδεν ανηνεγκεν αναλωσας τε εις αμφοτερα τα τειχη χρυσους χιλιους πεντακοσιους και το πλειστον διαλυσας χρυσιον εκομισατο χαλκον εκ τετρακοσιων κατεσκευασε δε και τους πυργους κακως διακειμενους τους προς ταις μεγαλαις πυλαις αμφοτερους και τογ καθηγητορος και τογ κατα την αμαξιτογ και τον επ[ι]δαυριου επεσκευασε δε και το σιτοβολον κατεσκευασε δε και τομ πυλωνα τον επι του δειγματος. ετι δε της πολεως ναυλον τελουσης τοις αγουσι τους λιθους ιδιωταις δια το τα πλοια τα δημοσια κακως διακεισθαι και μηθεν εχειν των αρμενων επηγγειλατο και ταυτα κατασκευαν αναλωσας τ εις ταυτα παντα χρυσους διακοσιους λογον ηνεγκε παραχρημα ων ενεκεν ο δημος πολλακις αυτογ και προτερον εστεφανωκως και τοτ εστεφανωσεν επι τηι του λογου αποδειξει ετι δε λοιπης ουσης ασυντελεστου της κατα τομ ποσιος πυργον σχοινιαιας εις τον επανω τοπον επικαλεσαμενος ο δημος ηξιωσε και ταυτην συντελεσασθαι τεταρτην ουσαν σχοινιαιαν πρωτογενης δε ουδεμ βουλομενος αχαριστειν υπεμεινε και ταυτην την τειχοδομιαν εις ημ προεθηκε χρυσους εκατον. επι τε της κοινης οικονομιας και ταμιειας γενομενος και χειρισας τας μεγιστας της πολ[ε]ως προσοδους ουδενα μεν των τελωνων εκ των υπαρχοντων εξεβαλε ουδενος δ απηλλοτριωσε ουδεν των υπαρχοντων συμπεριενεγχθει ς δε τοις καιροις αυτωμ πασι τοις μεν αφεσεις εποιησατο τωγ χρηματων τοις δε συμπεριενεγχθεις χρονον οσον ηβουλοντο τοκον ουδενα επραξατο. πλειστα δε χειρισας τωγ κοινων τρια ετη συνεχως παντα διωικησεν ορθως και δικαιως τους μεν λογους εν τοις ωρισμενοις χρονοις αποφερων τα δ απο τωμ προσοδωμ πιπτοντα εν τοις της πολιτειας χρονοις παραδεξαμενος εις κομιδη[ν ε]αυτωι ου γεγενημενου τουτου επ αληθειας εξ ων απελυσε μεν τημ πολιν οφειληματων παρελυσε δε τοκων των δ εν τηι πολει κακως διακειμενων παντων δια τε τους πολε[μ]ους και τας αφοριας και των υπαρχοντων εις το [μη]θεν ηκοντων ζητησαντος υπερ τουτων του [δη]μου επιμηνιευσαι και προνοησαι χρησιμως [τοι]ς τε δανεισταις και τοις χρησταις οφειλομενων [α]υτωι και τωι πατρι χρυσων εξακισχιλιων πρωτος [ε]πετρεψε τωι δημωι ον αμ βουληται τροπογ χρη[σασθαι] αυτωι αξιωσαντος δε αφεσιμ ποιησασ[θαι τοις χρ]ησταις αφηκε πασι παντα και ουδεν α[λλο ποθειν]οτερον αυτωι νομισας ειναι [του παρα του δημου αυτωι] υπαρχειν ευνοιαν του ιδ[ιου ----------- τ]εθραυσμενος τοις υπα[ρχουσι ------------] αυτοις ουκ ελασσους [η ------------ χρυσ]ους ους απασι τοις [---------------- τοκον ου]δενα ε[πραξατο -----------------]τειχ [-----------------------].
N. Black Sea — Olbia — 3rd c. BC — IosPE I 16
 3rd c. BC 